बताया जा रहा है कि छठे चरण के मतदान के लिए मतदानकर्मियों की रवानगी के समय एएसपी अशोक कुमार ने एक पुलिसवाले को किसी बात को लेकर चमाचा जड़ दिया. जिस पुलिसकर्मी को थप्‍पड़ मारा गया वह पूर्वांचल के किस जिले से मतदान कराने के लिए आया था. इसके बाद पूर्वांचल से आये पुलिस फोर्स ने पहले एएसपी को धुना उसके बाद उपद्रव शुरू कर दिया. एएसपी की बदतमीजी पूरे सिस्‍टम पर भारी पड़ने लगी. नाराज पुलिसकर्मियों ने मैदान में लगा टेंट-तंबू उखाड़कर फेंक दिया. कुर्सियों से डीएम-एसपी पर भी हमला किया गया. प्रशासन की ओर से वीडियोग्राफी कर रहे वीडियोग्राफर का कैमरा तोड़ दिया गया. घटना कवर कर रहे पत्रकारों को भी पीटा गया. फोटोग्राफरों के कैमरे भी तोड़ दिए गए.